作者:顏真卿
標題:七言重聯句
內容:頃持憲簡推高步，獨佔詩流橫素波。——顏真卿不是中情深惠好，誰能千里遠經過。——顏真卿詩書宛似陪康樂，少長還同宴永和。——皇甫曾夜酌此時看碾玉，晨趨幾日重鳴珂。——皇甫曾萬井更深空寂寞，千方霧起隱嵯峨。——李崿熒熒遠火分漁浦，歷歷寒枝露鳥窠。——李崿漢朝舊學君公隱，魯國今從弟子科。——陸羽只自傾心慚煦濡，何曾將口恨蹉跎。——陸羽獨賞謝吟山照耀，共知殷歎樹婆娑。——皎然華轂苦嫌雲路隔，衲衣長向雪峰何。——皎然